Marius Laurinavičius

Marius Laurinavičius (g. 1971 m. spalio 21 d. Vilniuje) – Lietuvos žurnalistas, redaktorius, politinis apžvalgininkas.

Biografija 
1989 m. baigė Vilniaus 47-ąją vidurinę mokyklą, 1994 m. – Vilniaus universiteto Komunikacijos fakulteto Žurnalistikos institutą ir Tarptautinių santykių ir politikos mokslų institutą.

1991–1995 m. dienraščio „Lietuvos rytas“ teisėsaugos ir užsienio skyrių reporteris, apžvalgininkas, skyriaus vedėjas. 1995–2013 m. užsienio naujienų redaktorius ir vyriausiojo redaktoriaus pavaduotojas. Daugiausia rašo Lietuvos užsienio politikos ir tarptautiniais klausimais. 2008–2009 m. Lietuvos ryto televizijos laidos „24/7“ vedėjas, 2012–2013 m. Žinių tarnybos direktorius.

2013–2015 m. Rytų Europos studijų centro Politikos analizės ir tyrimų skyriaus vyresnysis analitikas. Nuo 2015 m. Europos politikos analizės centro darbuotojas. Nuo 2018 m. Vilniaus politikos analizės instituto vyriausiasis analitikas.

Šaltiniai 

Lietuvos redaktoriai
Lietuvos žurnalistai